Først vil jeg lige sige at vi aldrig har haft problemer med Elgiganten før og vi har handlet der meget. Men at købet af vores tørretumbler, opvaskemaskine og fryser skulle blive så stort et problem regnede vi ikke med. 
Tirsdag d. 25/10-2016 tog vi i Elgiganten i Aalborg og fik en super service af Malthe. Vi besluttede os for at købe tørretumbler, opvaskemaskine og fryser, ekspedienten sagde at han tidligst kunne få det hjem til d 3 nov. Men da vi først får nøglen til vores hus d 15 nov aftalte vi at afhente det selv d 12-13 november. Vi aftaler at betale et depositum på 10 % og resten ved afhentning. Men vi får desværre en sms om at de ikke har kunne levere vores ordre og næste forventet leverings dato bliver d 15 nov. Vi tænkte okay så lad gå, bare vi får fryseren der, da vi skal være ude af vores lejlighed d 15 nov og altså står uden en fryser. Men endnu en gang får vi en besked om at de ikke kunne levere vores varer (og vi snakker ikke hjemmelevering, nej vi kommer faktisk selv og henter det), en ny forventet leverings dato bliver d 18 nov. 

Imellem tiden blev vi enige om at vi også skulle have et køleskab, det køre vi ud og henter med det samme, ingen ventetid. 

D. 17 nov ringer jeg til Elgiganten for at høre hvad det lige er der sker, vi kan ikke forstå at eftersom den rare ekspedient sagde tidligst d 3 november, hvorfor skal vi så vente så lang tid?? Derudover er vi nød til at smide det meste af vores mad fra den gamle fryser i lejligheden ud, da vi jo ikke har fået vores nye fryser som lovet og vi skulle flytte d 15. I telefonen får jeg af vide at det er fryseren vi venter på, men at han kan se den har været på lager, men er blevet solgt videre. Hans forklaring er at vi kun har betalt depositum og altså ikke det fulde beløb for varen, og derfor sælger de det åbenbart videre. Han fortæller han kan få en fryser hjem til os til d 24 nov (altså en hel måned efter vi aftalte det hele), jeg blev selvfølgelig sur og frustreret og snakkede om at leverer det hele tilbage også det køleskab vi allerede har fået. Han sagde vi skulle komme ud i butikken og snakke om det. Men i dag d. 18 nov får jeg en sms hvori der står "Kære Kunde. Deres varer står nu klar til afhentning i vareudleveringen. Mvh Elgiganten". Jeg bliver forvirret og ringer til kundeservice for at høre om jeg kan blive stillet videre til Elgiganten i Aalborg for at høre om alt er der, for ikke at køre forgæves. Men manden i telefonen siger at han kan se der kun er kommet en fryser (hvor f..... er så resten blevet af i mellemtiden??)... Han siger han ikke kan stille mig videre og jeg siger til ham at så må han få dem til at ringe til mig, men det vil han helst heller ikke fordi de "sikkert" bare ville sige det samme som ham, altså at de kun har fryseren og resten først kommer d 20 nov. DET ER ET STORT ROD! Jeg insisterer på at de skal ringe mig op, så nu ser vi om han har sagt det videre eller blot har lagt røret på. 
Jeg troede når man betalte et depositum var det for at være sikker på at varen blev holdt til en og altså ikke solgt videre. Hvis ikke vi selv havde kontaktet Elgiganten kunne dette have stået på i længere tid endnu.. Da alle tre ting skal være på lager på samme tid, og ikke må blive solgt videre, før vi kan afhentet det, det kan jo tage uendeligheder. Det eneste råd vi fik af en fra kundeservice var, at vi skulle køre ud i butikken og betale hele beløbet, så kunne de reserverer varerne til os... Jeg har aldrig fået så dårlig en behandling før!